ΚΑΝΟΝΙΣΜΟΣ ( ΕΟΚ ) αριθ . 4130/88 ΤΟΥ ΣΥΜΒΟΥΛΙΟΥ της 16ης Δεκεμβρίου 1988 για την τροποποίηση του κανονισμού ( ΕΟΚ ) αριθ . 815/84 για την έκτακτη οικονομική ενίσχυση υπέρ της Ελλάδας στον κοινωνικό τομέα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής ( 1 ),

τη γνώμη του Ευρωπαϊκού Κοινοβουλίου ( 2 ),

τη γνώμη της Οικονομικής και Κοινωνικής Επιτροπής ( 3 ),

Εκτιμώντας :

ότι, επειδή τα προγράμματα που αναφέρονται στο άρθρο 1 του κανονισμού ( ΕΟΚ ) αριθ . 815/84 του Συμβουλίου ( 4 ) υλοποιούνται με βραδύτερο ρυθμό απ' ό,τι είχε προβλεφθεί αρχικά, πρέπει να παραταθεί η διάρκεια ισχύος του κανονισμού αυτού χωρίς να μεταβληθεί η συνολική οικονομική συνδρομή - ότι, για να εξασφαλισθεί η επίτευξη των στόχων της κοινοτικής παρέμβασης μέσω της όσο το δυνατόν αποτελεσματικότερης εφαρμογής των προγραμμάτων και για να χρησιμοποιηθούν όσο το δυνατόν καλύτερα οι εθνικοί και κοινοτικοί πόροι, πρέπει να εφαρμοστούν αυστηρές μέθοδοι αξιολόγησης, παρακολούθησης και ελέγχου, και να δοθεί στην Ελληνική Δημοκρατία τεχνική βοήθεια στους κατάλληλους τομείς - ότι πρέπει, κάτω από συγκεκριμένες συνθήκες, να επιτρέπεται η χρηματοδότηση δαπανών για την αγορά οικοπέδων ή κτιρίων για τα έργα που αποτελούν μέρος του προγράμματος που αναφέρεται στο άρθρο 1 στοιχείο β ) του κανονισμού ( ΕΟΚ ) αριθ . 815/84,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ . 815/84 τροποποιείται ως εξής :

1 . Στο άρθρο 1, η ημερομηνία "31 Δεκεμβρίου 1988" αντικαθίσταται από την ημερομηνία "31 Δεκεμβρίου 1991 ".

2 . Στο άρθρο 12, η ημερομηνία "31 Δεκεμβρίου 1992" αντικαθίσταται από την ημερομηνία "31 Δεκεμβρίου 1995 ".

3 . Προστίθεται το ακόλουθο άρθρο :

"Άρθρο 5α 1 . Κατά παρέκκλιση από το άρθρο 5 παράγραφος 1, μπορεί επίσης, όλως εκτάκτως, να δοθεί οικονομική ενίσχυση, στα πλαίσια των σχεδίων που αποτελούν μέρος του προγράμματος που αναφέρεται στο άρθρο 1 στοιχείο β ), και στην περίπτωση που κατάλληλα δημόσια οικόπεδα ή κτίρια δεν είναι διαθέσιμα, για τις δαπάνες που αφορούν την απόκτηση ιδιωτικών οικοπέδων ή κτιρίων, προς οικοδόμηση, επέκταση ή/και διαρρύθμιση .

2 . Το ποσοστό της κοινοτικής παρέμβασης είναι εκείνο που προβλέπεται στο άρθρο 5 παράγραφος 2 ".

4 . Προστίθεται το ακόλουθο άρθρο :

"Άρθρο 11α 1 . Πριν από την 1η Φεβρουαρίου 1989, οι ελληνικές αρχές συνιστούν επιτροπή παρακολούθησης των προγραμμάτων που αναφέρονται στο άρθρο 1, με κοινή συμφωνία με την Επιτροπή, η οποία εκπροσωπείται στην επιτροπή αυτή .

Η επιτροπή έχει ως καθήκον να παρακολουθεί και να αξιολογεί την εφαρμογή των προγραμμάτων .

Η επιτροπή θεσπίζει τον εσωτερικό της κανονισμό .

Η επιτροπή μπορεί να επικουρείται στα καθήκοντά της από εμπειρογνώμονες που έχουν ορισθεί από κοινού από την Ελλάδα και την Επιτροπή .

Η επιτροπή υποβάλλει έκθεση στην Επιτροπή των Ευρωπαϊκών Κοινοτήτων για την πορεία της εκτέλεσης των προγραμμάτων τουλάχιστον τρεις φορές το χρόνο .

2 . Πριν από την 1η Απριλίου 1989, η Ελληνική Δημοκρατία, με τη συμφωνία της Επιτροπής, θέτει σε εφαρμογή το σύστημα παρακολούθησης που βασίζεται σε ενιαίο μηχανισμό συγκεντρώσεως και κυκλοφορίας των πληροφοριών σχετικά με την εκτέλεση των προγραμμάτων .

3 . Κατά παρέκκλιση από το άρθρο 5 παράγραφος 1, μπορεί επίσης να δοθεί οικονομική ενίσχυση για τις δαπάνες που προορίζονται να καλύψουν τις ενέργειες τεχνικής βοήθειας, αξιολόγησης και παρακολούθησης των σχεδίων που επωφελούνται από την κοινοτική συνδρομή .

Η φύση και η μέθοδος εφαρμογής αυτών των ενεργειών καθορίζονται με κοινή συμφωνία της Ελληνικής Δημοκρατίας και της Επιτροπής .

Για τις ενέργειες αυτές, κατά παρέκκλιση από το άρθρο 5 παράγραφος 2, η κοινοτική χρηματοδότηση μπορεί να ανέρχεται μέχρι ποσοστό 100 % των επιλέξιμων δαπανών, και το συνολικό ποσό δεν μπορεί να είναι μεγαλύτερο από το 2 % του ποσού που αναφέρεται στο άρθρο 4 παράγραφος 1 .

Η διαδικασία που ορίζεται στο άρθρο 11 και η ημερομηνία που προβλέπεται στο άρθρο 6 παράγραφος 1 δεν ισχύουν για τις ενέργειες αυτές, οι οποίες ανακοινώνονται ωστόσο ενημερωτικά στην επιτροπή του άρθρου 10 ." Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 16 Δεκεμβρίου 1988 .

Για το Συμβούλιο Ο Πρόεδρος Γ . ΓΕΝΝΗΜΑΤΑΣ ( 1 ) ΕΕ αριθ . C 209 της 9 . 8 . 1988, σ . 6 .

( 2 ) ΕΕ αριθ . C 326 της 12 . 12 . 1988 .

( 3 ) Γνώμη που διατυπώθηκε στις 23 Νοεμβρίου 1988 ( δεν έχει ακόμη δημοσιευθεί στην Επίσημη Εφημερίδα ).

( 4 ) ΕΕ αριθ . L 88 της 31 . 3 . 1984, σ . 1 .